CELEX: 52021PC0320
Language: fi
Date: 2021-07-16
Title: Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Tunisian strategisten prioriteettien voimassaolon jatkamiseen siihen saakka, kunnes EU ja Tunisia ovat hyväksyneet uudet päivitetyt yhteiset asiakirjat

EUROOPAN KOMISSIO
            Bryssel 16.7.2021
            COM(2021) 320 final
            2021/0225(NLE)
            Ehdotus
            NEUVOSTON PÄÄTÖS 
            Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Tunisian strategisten prioriteettien voimassaolon jatkamiseen siihen saakka, kunnes EU ja Tunisia ovat hyväksyneet uudet päivitetyt yhteiset asiakirjat
            
               
         
         
            
               PERUSTELUT
            
            
               1.Ehdotuksen kohde
            
            
               Tämä ehdotus koskee päätöstä, jolla vahvistetaan Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa unionin puolesta otettava kanta sellaisen päätöksen suunniteltuun hyväksymiseen, jolla EU:n ja Tunisian välisten strategisten prioriteettien voimassaoloa jatketaan siihen saakka, kunnes EU ja Tunisia ovat hyväksyneet päivitetyt yhteiset asiakirjat.
            
            
               2.Ehdotuksen tausta
            
            
               2.1.Assosiaatiosopimus 
            
            
               Euro–Välimeri-sopimus Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta, jäljempänä ’assosiaatiosopimus’, allekirjoitettiin 17. heinäkuuta 1995, ja se tuli voimaan 1. maaliskuuta 1998. Assosiaatiosopimus muodostaa oikeusperustan EU:n ja Tunisian kahdenvälisille suhteille. Sopimuksen tavoitteena on
            
            
               –luoda asianmukainen perusta osapuolten väliselle poliittiselle vuoropuhelulle sellaisten suhteiden vahvistamiseksi kaikilla alueilla, joiden ne katsovat kuuluvan tällaiseen vuoropuheluun, 
            
            
               –vahvistaa tavaroiden, palvelujen ja pääomien kaupan asteittaisen vapauttamisen edellytykset; 
            
            
               –kehittää kaupankäyntiä ja varmistaa tasapainoisten taloudellisten ja yhteiskunnallisten suhteiden nopea kehitys osapuolten välillä vuoropuhelun ja yhteistyön avulla, erityisesti Tunisian ja Tunisian kansan kehityksen ja vaurauden hyväksi; 
            
            
               –edistää Maghreb-maiden yhdentymistä suosimalla Tunisian ja alueen maiden välistä kaupankäyntiä ja yhteistyötä; 
            
            
               –edistää yhteistyötä talouden, sosiaaliasioiden, kulttuurin ja rahoituksen alalla. 
            
            
               2.2.Assosiaationeuvosto
            
            
               Perustetaan assosiaationeuvosto, joka kokoontuu ministeritasolla kerran vuodessa ja aina olosuhteiden niin vaatiessa puheenjohtajansa aloitteesta työjärjestyksessään määrätyin edellytyksin. Se tarkastelee assosiaatiosopimukseen liittyviä tärkeitä kysymyksiä sekä kaikkia muita kahdenvälisiä tai kansainvälisiä osapuolten yhteisen edun mukaisia kysymyksiä.
            
            
               Assosiaationeuvosto muodostuu Euroopan unionin neuvoston ja Euroopan yhteisöjen komission jäsenistä sekä Tunisian tasavallan hallituksen jäsenistä.
            
            
               Assosiaationeuvosto vahvistaa työjärjestyksensä. Assosiaationeuvoston puheenjohtajana toimii vuorotellen Euroopan unionin neuvoston jäsen ja Tunisian tasavallan hallituksen jäsen assosiaationeuvoston työjärjestyksessä vahvistettujen määräysten mukaisesti. 
            
            
               Tehdyt päätökset sitovat osapuolia, joiden on toteutettava päätösten täytäntöönpanemiseksi tarvittavat toimenpiteet. Assosiaationeuvosto voi myös antaa asianmukaisia suosituksia. 
            
            
               2.3.Suunniteltu assosiaationeuvoston säädös 
            
            
               Assosiaationeuvoston on määrä hyväksyä päätös vuosien 2018–2020 EU:n ja Tunisian strategisten prioriteettien voimassaolon jatkamisesta siihen saakka, kunnes EU ja Tunisia hyväksyvät uudet päivitetyt yhteiset asiakirjat. Päätös tehdään osapuolten yhteisellä sopimuksella, ja se voidaan hyväksyä kirjallisella menettelyllä, jos molemmat osapuolet niin sopivat assosiaationeuvoston työjärjestyksen 10 artiklan mukaisesti.
            
            
               3.Unionin puolesta otettava kanta
            
         
         
            
               Assosiaatiosopimuksella perustetussa assosiaationeuvostossa esitettävä Euroopan unionin kanta sellaisen päätöksen hyväksymiseen, jolla jatketaan EU:n ja Tunisian välisten strategisten prioriteettien voimassaoloa, perustuu tämän päätöksen liitteenä olevaan päätökseen. 
            
            
               EU ja Tunisia sopivat 9. marraskuuta 2018 annetulla assosiaationeuvoston päätöksellä N:o 1/2018 strategisista prioriteeteista, joiden tavoitteena on tukea ja vahvistaa Tunisian demokratiaan siirtymistä ja sosioekonomista kehitystä kaudella 2018–2020. 
            
            
               Vuonna 2021 on tarkoitus laatia ja hyväksyä uudet päivitetyt yhteiset asiakirjat eteläisten naapurimaiden, myös Tunisian, kanssa sen jälkeen, kun vuodet 2021–2027 kattava monivuotinen rahoituskehys ja uusi naapuruus-, kehitys- ja kansainvälisen yhteistyön väline (NDICI) on hyväksytty. Yhteisten asiakirjojen päivittäminen on osa EU:n ja eteläisen naapuruston kumppanuuden uudistamisprosessia. Tässä yhteydessä, ja jotta EU:n ja Tunisian strategisten prioriteettien voimassaolon päättymisen ja uusien prioriteettien hyväksymisen välille ei synny katkoa, on osapuolten edun mukaista jatkaa nykyisten strategisten prioriteettien voimassaoloa siihen saakka, kunnes uudet päivitetyt prioriteetit on hyväksytty. 
            
            
               4.Oikeusperusta
            
            
               4.1.Menettelyllinen oikeusperusta
            
            
               4.1.1.Periaatteet
            
            
               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.
            
            
               Ilmaisu ”säädökset, joilla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  1
               .
            
            
               4.1.2.Soveltaminen käsillä olevassa asiassa
            
            
               Assosiaationeuvosto on sopimuksella perustettu elin; se on perustettu assosiaatiosopimuksella.
            
            
               Säädös, joka assosiaationeuvoston on määrä hyväksyä, on säädös, jolla on oikeusvaikutuksia. Suunnitellulla säädöksellä on oikeusvaikutuksia, koska sillä jatketaan nykyisten strategisten prioriteettien voimassaoloa siihen saakka, kunnes uudet päivitetyt yhteiset asiakirjat hyväksytään. 
            
            
               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.
            
            
               4.2.Aineellinen oikeusperusta
            
            
               4.2.1.Periaatteet
            
            
               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.
            
            
               4.2.2.Soveltaminen käsillä olevassa asiassa
            
            
               Suunnitellun säädöksen pääasiallinen tavoite ja sisältö liittyvät assosiaatiosopimuksen ja Euroopan naapuruuspolitiikan puitteissa tehtävään yhteistyöhön kolmannen maan kanssa.
            
            
               Sen vuoksi ehdotetun päätöksen aineellinen oikeusperusta on 217 artikla.
            
            
               4.3.Päätelmä
            
            
               Ehdotetun päätöksen oikeusperustana tulisi olla SEUT-sopimuksen 217 artikla yhdessä SEUT-sopimuksen 218 artiklan 9 kohdan kanssa.
            
         
         
            
               5.Suunnitellun säädöksen julkaiseminen
            
            
               Koska assosiaationeuvoston säädöksellä muutetaan EU:n ja Tunisian strategisten prioriteettien voimassaolon kestoa, on aiheellista julkaista säädös Euroopan unionin virallisessa lehdessä sen jälkeen kun se on hyväksytty.
            
            
               2021/0225 (NLE)
            
            
               Ehdotus
            
            
               NEUVOSTON PÄÄTÖS
            
            
               Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Tunisian strategisten prioriteettien voimassaolon jatkamiseen siihen saakka, kunnes EU ja Tunisia ovat hyväksyneet uudet päivitetyt yhteiset asiakirjat
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 9 kohdan kanssa,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehty Euro–Välimeri-sopimus
                  2
                allekirjoitettiin 17 päivänä heinäkuuta 1995, ja se tuli voimaan 1 päivänä maaliskuuta 1998.
            
            
               (2)Assosiaationeuvosto hyväksyi EU:n ja Tunisian strategiset prioriteetit 9 päivänä marraskuuta 2018
                  3
               .
            
            
               (3)Osapuolet sopivat käymässään kirjeenvaihdossa, että EU:n ja Tunisian strategiset prioriteetit ovat edelleen pätevä ohjeasiakirja kumppanuuden lujittamiseksi siihen saakka, kunnes uudet päivitetyt yhteiset asiakirjat hyväksytään. 
            
            
               (4)Euro–Välimeri-sopimuksen 80 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
            
            
               (5)Assosiaationeuvoston on määrä hyväksyä kirjallisella menettelyllä päätös strategisten prioriteettien jatkamisesta siihen saakka, kunnes EU ja Tunisia hyväksyvät uudet päivitetyt yhteiset asiakirjat.
            
            
               (6)On aiheellista vahvistaa assosiaationeuvostossa unionin puolesta otettava kanta, koska päätös tulee olemaan unionia sitova,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa unionin puolesta otettava kanta EU:n ja Tunisian strategisten prioriteettien voimassaolon jatkamiseen siihen saakka, kunnes EU ja Tunisia ovat hyväksyneet uudet päivitetyt yhteiset asiakirjat, perustuu tähän päätökseen liitettyyn EU:n ja Tunisian assosiaationeuvoston päätösluonnokseen.
            
            
               2 artikla
            
         
         
            
               Tämä päätös on osoitettu komissiolle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta. 
               
               
                  
                     (2)
                  
                        Neuvoston ja komission päätös, tehty 26 päivänä tammikuuta 1998, Euroopan yhteisöjen ja niiden jäsenvaltioiden sekä Tunisian tasavallan välisen Euroopan ja Välimeren alueen assosiointia koskevan sopimuksen tekemisestä (EYVL L 97, 30.3.1998).
               
               
                  
                     (3)
                  
                        EU–Tunisia-assosiaationeuvoston päätös N:o 1/2018, annettu 9 päivänä marraskuuta 2018, EU:n ja Tunisian välisten strategisten prioriteettien hyväksymisestä kaudelle 2018–2020 (EUVL L 293, 20.11.2018, s. 39).
               
            
      
    ---documentbreak--- 
      
         
               EUROOPAN KOMISSIO
            Bryssel 16.7.2021
            COM(2021) 320 final
            LIITE 
            asiakirjaan
            Ehdotus NEUVOSTON PÄÄTÖKSEKSI
            Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa Euroopan unionin puolesta otettavasta kannasta EU:n ja Tunisian strategisten prioriteettien voimassaolon jatkamiseen siihen saakka, kunnes EU ja Tunisia ovat hyväksyneet uudet päivitetyt yhteiset asiakirjat
            
               
         
         
            
               LIITE 
            
            
            
               EU:N JA TUNISIAN ASSOSIAATIONEUVOSTON PÄÄTÖS N:O xx/2021, 
                  
               annettu [pp/kk/vvvv], 
                  
               EU:n ja Tunisian strategisten prioriteettien voimassaolon jatkamisesta
            
            
            
            
               EU:N JA TUNISIAN ASSOSIAATIONEUVOSTO, joka
            
            
               ottaa huomioon Euroopan yhteisöjen ja niiden jäsenvaltioiden sekä Tunisian välisestä assosiaatiosta tehdyn Euro–Välimeri-sopimuksen, jäljempänä ’Euro–Välimeri-sopimus’,  
            
            
               sekä katsoo seuraavaa:
            
            
               (1)Euroopan yhteisöjen ja niiden jäsenvaltioiden sekä Tunisian tasavallan välisestä assosiaatiosta tehty Euro–Välimeri-sopimus
                  1
                allekirjoitettiin 17 päivänä heinäkuuta 1995, ja se tuli voimaan 1 päivänä maaliskuuta 1998.
            
            
               (2)Euro–Välimeri-sopimuksen 80 artiklan nojalla assosiaationeuvosto voi tehdä päätöksiä sopimuksen tavoitteiden saavuttamiseksi.
            
            
               (3)Sopimuksen 90 artiklassa määrätään, että osapuolet toteuttavat kaikki yleis- ja erityistoimenpiteet, jotka ovat tarpeen sopimuksesta johtuvien velvoitteiden täyttämiseksi, ja huolehtivat siitä, että sopimuksen tavoitteet saavutetaan.
            
            
               (4)EU ja Tunisia sopivat 9 päivänä marraskuuta 2018 annetulla assosiaationeuvoston päätöksellä N:o 1/2018
                  2
                kumppanuutta ohjaavista strategisista prioriteeteista kaudelle 2018–2020. 
            
            
               (5)Osapuolet sopivat käymässään kirjeenvaihdossa, että EU:n ja Tunisian väliset strategiset prioriteetit on edelleen pätevä ohjeasiakirja kumppanuuden lujittamiseksi siihen saakka, kunnes uudet päivitetyt yhteiset asiakirjat hyväksytään.
            
            
               (6)Assosiaationeuvoston työjärjestyksen 10 artiklassa määrätään mahdollisuudesta tehdä istuntojen välissä päätöksiä kirjallista menettelyä noudattaen, jos osapuolet niin sopivat,
            
            
               ON PÄÄTTÄNYT SEURAAVAA:
            
            
               1 artikla
            
            
               Assosiaationeuvosto päättää kirjallisella menettelyllä, että sen 9 päivänä marraskuuta 2018 tekemän päätöksen N:o 01/2018 liitteenä olevien EU:n ja Tunisian strategisten prioriteettien voimassaoloa jatketaan siihen saakka, kunnes EU ja Tunisia hyväksyvät uudet päivitetyt yhteiset asiakirjat.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
         
         
            
               Tehty xx [... päivänä ...kuuta ...].
            
            
            
                  Assosiaationeuvoston puolesta
            
            
         
         
            
                  
                     (1)
                  
                        Neuvoston ja komission päätös, tehty 26 päivänä tammikuuta 1998, Euroopan yhteisöjen ja niiden jäsenvaltioiden sekä Tunisian tasavallan välisen Euroopan ja Välimeren alueen assosiointia koskevan sopimuksen tekemisestä (EYVL L 97, 30.3.1998).
               
               
                  
                     (2)
                  
                        EU–Tunisia-assosiaationeuvoston päätös N:o 1/2018, annettu 9 päivänä marraskuuta 2018, EU:n ja Tunisian välisten strategisten prioriteettien hyväksymisestä kaudelle 2018–2020 (EUVL L 293, 20.11.2018, s. 39).